Patrick Roy

Patrick Jacques Roy (s. 5. lokakuuta 1965 Quebec, Quebec, Kanada) on kanadanranskalainen jääkiekkovalmentaja ja uransa lopettanut jääkiekkomaalivahti. Hänet tunnetaan Ken Drydenin perhostyylin edistäjänä. ==Ura pelaajana== ===Montreal Canadiens (1984–1995)=== Patrick Roy aloitti NHL-uransa Montreal Canadiensissa, jonka organisaatiossa hän pelasi vuodesta 1984 vuoteen 1995. Ensimmäisen NHL-pelinsä Roy pelasi 23. helmikuuta 1985 Winnipeg Jetsiä vastaan. Canadiens voitti Stanley Cupin seuraavana vuonna, ja Roy palkittiin Conn Smythe Trophylla pudotuspelien arvokkaimpana pelaajana. Hänet valittiin myös kauden 1985–1986 tulokkaiden tähdistökentälliseen (NHL All-Rookie Team). Hän voitti myös toisen Stanley Cupin Canadiensissa vuonna 1993. Canadiens hävisi 2. joulukuuta 1995 kotonaan Detroit Red Wingsille 1–11. Montrealin valmentaja Mario Tremblay antoi Patrick Royn seisoa maalilla yhdeksän takaiskumaalin ajan ennen kuin vihdoin päästi hänet vaihtoon toisessa erässä. Roylle kertyi ottelussa vain 17 torjuntaa. Nöyryytyksestä suuttunut Roy luisteli pois maaliltaan, rynni ohi Tremblayn ja ilmoitti vaihtopenkin takana istuneelle Canadiensin presidentille Ronald Coreylle, ettei enää koskaan pelaa Canadiensille. ===Colorado Avalanche (1996–2003)=== Roy siirtyi Colorado Avalancheen joulukuussa 1995, ja heti samalla kaudella Avalanche voitti Stanley Cupin. Toisen kerran kyseisessä joukkueessa Roy voitti NHL- mestaruuden 2001. Viimeisen NHL-pelinsä hän pelasi 22. huhtikuuta 2003 Minnesota Wildiä vastaan. ===Saavutukset NHL:ssä=== Roy rikkoi uransa aikana monia ennätyksiä NHL:ssä. Merkittäviä ennätyksiä ovat esimerkiksi maalivahdin eniten pudotuspelivoittoja (151) ja eniten pelattuja pudotuspelejä (247). Hänellä on myös maalivahdeista toiseksi eniten voittoja (551) Martin Brodeurin jälkeen. Roy valittiin Hockey Hall of Fameen kesäkuussa 2006 ja liittyi siihen virallisesti saman vuoden marraskuussa. == Ura valmentajana == Pelaajauransa jälkeen Roy aloitti vuonna 2005 osaomistamansa Quebec Rempartsin päävalmentajana juniorisarja LHJMQ:ssa. Hän toimi myös seuran toimitusjohtajana. Roy valmensi Rempartsia kahdeksan kauden ajan, joista ensimmäisellä joukkue voitti Canadian Hockey Leaguen mestaruuden Memorial Cupin. Toukokuussa 2013 Roy siirtyi aiemmin pelaajana edustamansa NHL-seura Colorado Avalanchen päävalmentajaksi edeltäjänsä Joe Saccon irtisanomisen jälkeen. Hänestä tehtiin myös seuran jääkiekkoasioiden varajohtaja (). Roy erosi päävalmentajan ja jääkiekkoasioiden varajohtajan paikalta omasta tahdostaan 11. elokuuta 2016, sillä hän ei mielestään saanut vaikuttaa pelaajien hankkimiseen liittyviin päätöksiin siinä määrin kuin olisi rooleissaan halunnut. Tammikuussa 2024 Roy nimettiin New York Islandersin päävalmentajaksi potkut saaneen Lane Lambertin tilalle. https://www.tsn.ca/nhl/islanders-name-patrick-roy-as-new-head-coach-after- firing-lane-lambert-1.2065423 ==Tilastot== Runkosarja Pudotuspelit Palkinnot Kausi Joukkue Liiga O V H T MIN PM NP PMK TP% O V H MIN PM NP PMK TP% 1981–82 Ste-Foy Gouverneurs QAAA 40 27 23 10 2400 156 3 2.63 – 2 2 0 114 2 1 1.05 – 1982–83 Granby Bisons QMJHL 54 13 35 1 2808 293 0 6.26 – – – – – – – – – 1983–84 Granby Bisons QMJHL 61 29 29 1 3585 265 0 4.44 – 4 0 4 244 22 0 5.41 – 1984–85 Granby Bisons QMJHL 44 16 25 1 2463 228 0 5.55 – – – – – – – – – Montreal Canadiens NHL 1 1 0 0 20 0 0 0.00 1.000 – – – – – – – – Sherbrooke Canadiens AHL 1 1 0 0 60 4 0 4.00 .852 13 10 3 769 37 0 2.89 – 1985–86 Montreal Canadiens NHL 47 23 18 3 2649 148 1 3.35 – 20 15 5 1215 39 1 1.93 – 1986–87 Montreal Canadiens NHL 46 22 16 6 2681 131 1 2.93 – 6 4 2 330 22 0 4.00 – 1987–88 Montreal Canadiens NHL 45 23 12 9 2582 125 3 2.90 .900 8 3 4 428 24 0 3.36 .889 1988–89 Montreal Canadiens NHL 48 33 5 6 2743 113 4 2.47 .908 19 13 6 1206 42 2 2.09 .920 1989–90 Montreal Canadiens NHL 54 31 16 5 3173 134 3 2.53 .912 11 5 6 640 26 1 2.43 .911 1990–91 Montreal Canadiens NHL 48 25 15 6 2835 128 1 2.71 .906 13 7 5 785 40 0 3.06 .898 1991–92 Montreal Canadiens NHL 67 36 22 8 3934 155 5 2.36 .914 11 4 7 685 30 1 2.63 .904 1992–93 Montreal Canadiens NHL 62 31 25 5 3594 192 2 3.20 .894 20 16 4 1293 46 0 2.13 .929 1993–94 Montreal Canadiens NHL 68 35 17 11 3867 161 7 2.50 .918 6 3 3 374 16 0 2.56 .930 1994–95 Montreal Canadiens NHL 43 17 20 6 2566 127 1 2.97 .906 – – – – – – – – 1995–96 Montreal Canadiens NHL 22 12 9 1 1260 62 1 2.95 .907 Colorado Avalanche NHL 39 22 15 1 2305 103 1 2.68 .909 22 16 6 1453 51 3 2.10 .921 1996–97 Colorado Avalanche NHL 62 38 15 7 3697 143 7 2.32 .923 17 10 7 1033 38 3 2.21 .932 1997–98 Colorado Avalanche NHL 65 31 19 13 3835 153 4 2.39 .916 7 3 4 429 18 0 2.51 .906 1998–99 Colorado Avalanche NHL 61 32 19 8 3648 139 5 2.29 .917 19 11 8 1173 52 1 2.66 .920 1999–00 Colorado Avalanche NHL 63 32 21 8 3704 141 2 2.28 .914 17 11 6 1039 31 3 1.79 .928 2000–01 Colorado Avalanche NHL 62 40 13 7 3584 132 4 2.21 .913 23 16 7 1450 41 4 1.70 .934 2001–02 Colorado Avalanche NHL 63 32 23 8 3773 122 9 1.94 .925 21 11 10 1241 52 3 2.51 .909 2002–03 Colorado Avalanche NHL 63 35 15 13 3768 137 5 2.18 .920 7 3 4 423 16 1 2.27 .910 NHL YHTEENSÄ 1029 551 315 131 60225 2546 66 2.54 – 247 151 94 15205 584 23 2.30 – AHL YHTEENSÄ 1 1 0 0 60 4 0 4.00 .852 13 10 3 769 37 0 2.89 – QMJHL YHTEENSÄ 159 58 89 3 8856 786 0 5.33 – 4 0 4 244 22 0 5.41 – QAAA YHTEENSÄ 40 27 13 10 2400 156 3 2.63 – 2 2 0 114 2 1 1.05 – ==Palkinnot== * Kauden paras maalivahti, Vezina Trophy (1989, 1990, 1992) * Vähiten päästettyjä maaleja kaudessa, William M. Jennings Trophy (1987, 1988, 1989, 1992, 2002) * Kauden arvokkain pelaaja pudotuspeleissä, Conn Smythe Trophy (1986, 1993, 2001) * 1998 sijalla 22. The Hockey News -lehden listalla, jossa nimettiin 100 suurinta NHL-jääkiekkoilijaa (jatkoi uraansa tämän jälkeenkin) * Valinta Hockey Hall of Fameen 13. marraskuuta 2006 * Vuoden valmentaja, Jack Adams Award (2014) == Katso myös == * The Hockey Newsin luettelo 100 parhaasta NHL-pelaajasta ==Lähteet== * http://www.hockey- fans.com/players/roy.php * http://www.hockeygoalies.org/bio/roy.html * http://www3.sympatico.ca/thehockeyattic/halloffame.htm * http://www.allsports.com/nhl/players/Patrick-Roy.html ===Viitteet=== Luokka:Kanadalaiset jääkiekkomaalivahdit Luokka:Kanadalaiset jääkiekkovalmentajat Luokka:Hockey Hall of Fame Luokka:Vezina Trophy -voittajat Luokka:Conn Smythe Trophy -voittajat Luokka:William M. Jennings Trophy -voittajat Luokka:Jack Adams Award -voittajat Luokka:Kanadanranskalaiset Luokka:Montreal Canadiensin varaamat pelaajat Luokka:Vuonna 1965 syntyneet Luokka:Elävät henkilöt Luokka:Seulonnan keskeiset artikkelit